Ελισάβετ Καρλόττα του Χόλτσαπελ

Η Ελισάβετ Καρλόττα Μελάντερ, γερμ.: Elisabeth Charlotte Melander grafin von Holzappel (29 Φεβρουαρίου 1640 - 17 Μαρτίου 1707) ήταν κόμισσα του Χόλτσαπελ από το 1648 έως το 1707 και του Σάουμπουργκ από το 1656 έως το 1707.

 Καταγωγή και νεανική ζωή 
Η Ελισάβετ Καρλόττα ήταν το μοναδικό παιδί του Πέτρου Μελάντερ, Κόμη του Χόλτσαπελ, και της συζύγου του Αγνής βαρόνης του Έφερεν-Χολ (απεβ. το 1656). Ο Πέτρος Μελάντερ ήταν αυτοκρατορικός στρατάρχης που είχε γίνει πλούσιος λόγω της θέσης του στον Τριακονταετή Πόλεμο, και είχε διοριστεί ως κόμης του Χόλτσαπελ το 1641. Το 1643 αγόρασε την κυριότητα του Έστεραου μαζί με τον μπάιλιβικ του Ίσελμπαχ από τον Ιωάννη Λουδοβίκο του Νασάου-Χάνταμαρ, ο οποίος αντιμετώπιζε σημαντικές οικονομικές δυσκολίες. Ο αυτοκράτορας Φερδινάνδος Γ΄  της Γερμανίας στη συνέχεια ανέβασε το μικρή κυριότητα του Χόλτσαπελ, στην αυτοκρατορική κομητεία του Χόλτσαπελ, ως ανταμοιβή για τις υπηρεσίες που είχε προσφέρει ο Μελάντερ, όσο ήταν στον αυτοκρατορικό στρατό.

 Κόμισσα του Χόλτσαπελ 
μικρογραφία|200εσ|Ο θυρεός του Νάσσαου-Σάουμπουργκ. Επάνω αριστερά ο θυρεός του Νάσσαου, επάνω δεξιά του Κατσενελενμπόγκεν, κάτω αριστερά του Βιάντεν, κάτω δεξιά του Ντητς και επάνω από όλα (στη μέση) του Χόλτσαπελ-Σάουμπουργκ.

Ο Πέτρος Μελάντερ απεβίωσε στις 17 Μαΐου 1648 στο Άουγκσμπουργκ, ως αποτέλεσμα των τραυμάτων που είχε υποστεί στη μάχη του Τσούσμαρσχαουζεν. Η κομητεία του Χόλτσαπελ κληρονομήθηκε στην Ελισάβετ Καρλόττα ως το μοναδικό του παιδί, παρά την αγωγή των ανιψιών του Μελάντερ. 

Ο Πέτρος Μελάντερ άφησε μία περιουσία, που επέτρεψε στη χήρα του, την Αγνή, να αγοράσει το Κάστρο και την Κυριότητα του Σάουμπουργκ κοντά στο Μπάλντουινσταϊν το 1656. Όταν η Αγνή απεβίωσε αργότερα την ίδια χρονιά, η κομητεία του Σάουμπουργκ κληρονομήθηκε επίσης στην Ελισάβετ Καρλόττα, και συγχωνεύτηκε με την κομητεία του Χόλτσαπελ, σχηματίζοντας έτσι την κομητεία του Χόλτσαπελ-Σάουμπουργκ.

Το 1658 η Ελισάβετ Καρλόττα παντρεύτηκε τον Αδόλφο κόμη του Νάσσαου-Ντίλενμπουργκ. Μετά τον γάμο πήρε τον τίτλο κόμης του Νάσσαου-Σάουμπουργκ, και ίδρυσε έναν πλάγιο κλάδο του Οίκου του Νάσσαου με αυτό το όνομα. 

Το 1685 η Ελισάβετ Καρλόττα άλλαξε το όνομα της έδρας της κομητείας από Έστεν σε Χόλτσαπελ. Επέτρεψε σε πρόσφυγες Ουγενότους και Βαλδένσιους να εγκατασταθούν στην κομητεία, και το 1699 ίδρυσε τον Βαλδένσιο οικισμό Σαρλότενμπεργκ κοντά στο Χόλτσαπελ, ο οποίος πήρε το όνομά της.

 Διαδοχή 
Καθώς όλοι οι γιοι της απεβίωσαν όσο ζούσε, με σύμβαση της 1ης Σεπτεμβρίου 1690 που συνήφθη με τον Βίκτωρα Αμεδαίο πρίγκιπα του Άνχαλτ-Μπέρνμπουργκ, η Ελισάβετ Καρλόττα άφησε το Χόλτσαπελ στη νεότερη από τις τρεις κόρες της, την Καρλόττα του Νάσσαου-Σάουμπουργκ, η οποία παντρεύτηκε τον νεότερο γιο του Βίκτωρα Αμεδαίου, Λέμπρεχτ του Άνχαλτ-Ντέρνμπουργκ, το 1692. Έτσι, μετά το τέλος τής Ελισάβετ Καρλόττας το 1707, η κομητεία πέρασε σε έναν πλάγιο κλάδο του πριγκιπικού οίκου του Άνχαλτ-Μπέρνμπουργκ, τους πρίγκιπες του Άνχαλτ-Μπέρνμπουργκ-Σάουμπουργκ-Χόιμ.

 Οικογένεια 
Από τα επτά παιδιά της, τρία επέζησαν της ενηλικίωσης:
 Αγνή (γενν. και απεβ. 13 Ιουνίου 1659).
 Βίλχελμ Λούντβιχ (8 Φεβρουαρίου 1661 – 5 Απριλίου 1661), απεβ. νήπιο.
 Eρνεστίνη Καρλόττα (20 Μαΐου 1662 – 21 Φεβρουαρίου 1732), παντρεύτηκε αρχικά στις 6 Φεβρουαρίου 1678 τον Γουλιέλμο Μαυρίκιο πρίγκιπα του Nάσσαου-Ζίγκεν (απεβ. 1691), και έπειτα με τον Φρειδερίκο Φίλιππο του Γκέουντερ γκέναντ φον Ράμπενταϊνερ (απεβ. 1727).
 Ιωάννα Ελισάβετ (5 Σεπτεμβρίου 1663 – 9 Φεβρουαρίου 1700), παντρεύτηκε στις 16 Ιουνίου 1692 τον Φρειδερίκο Αδόλφο κόμη του Λίπε-Ντέτμολντ (απεβ. το 1718).
 Λουίζα Ενριέττα (17 Φεβρουαρίου 1665 – 17 Απριλίου 1665), απεβ. νήπιο.
 Καρλ Χάινριχ (γενν. και απεβ. 6 Σεπτεμβρίου 1670).
 Καρλόττα (25 Σεπτεμβρίου 1673 – 31 Ιανουαρίου 1700), παντρεύτηκε στις 12 Απριλίου 1692 με τον Λέμπρεχτ, πρίγκιπα του Άνχαλτ-Τσάιτς-Χόιμ (απεβ. 1727).

Παραπομπές

Εξωτερικοί σύνδεσμοι


Κατηγορία:Γερμανοί ευγενείς